open-index/open-wikipedia-markdown huggingface dataset:
জাতীয় ব্রাশ দিবস

শিশুদের মৌখিক স্বাস্থ্যের গুরুত্ব জোরদার করতে এবং দাঁত বিশেষজ্ঞদের দ্বারা প্রস্তাবিত ভাল দাঁত ব্রাশ করার অভ্যাস প্রচার করার জন্য হ্যালোইনের পরের দিন ১ নভেম্বর মার্কিন যুক্তরাষ্ট্রে **জাতীয় ব্রাশ দিবস** পালন করা হয়। এই দিনে বাচ্চারা  যেন প্রতিদিন দুবার দুই মিনিটের জন্য দাঁত ব্রাশ করে তা নিশ্চিত করতে পিতামাতাদেরকে উৎসাহিত করা হয়।

## ইতিহাস
দাঁতের ক্ষয় আমেরিকার সবচেয়ে সাধারণ দীর্ঘস্থায়ী শৈশবরোগ, মার্কিন যুক্তরাষ্ট্রে ১৬ মিলিয়নেরও বেশি শিশু চিকিৎসাহীন দাঁতের ক্ষয়ে ভুগছে। দেশব্যাপী, মৌখিক রোগের কারণে বাচ্চারা ৫১ মিলিয়ন স্কুল-ঘন্টা মিস করে এবং তাদের বাবা-মা বার্ষিক ২৫ মিলিয়ন কর্মঘন্টা হারায়। অ্যাড কাউন্সিল দ্বারা পরিচালিত একটি ট্র্যাকিং জরিপ অনুসারে, অর্ধেকেরও কম শিশু বর্তমানে প্রায়শই বা যতক্ষণ দাঁতের স্বাস্থ্য বিশেষজ্ঞরা সুপারিশ করেন ততক্ষণ দাঁত ব্রাশ করে। মৌখিক রোগ নিম্ন আয়ের পরিবারের শিশুদের অসামঞ্জস্যপূর্ণভাবে প্রভাবিত করেছে এবং এই শিশুদের সংখ্যা ক্ষয়প্রাপ্ত দাঁতে ভোগা সাধারণ  জনসংখ্যার মাঝে অন্যদের তুলনায়  প্রায় দ্বিগুণ।

২০১৩ সালে দি পার্টনারশিপ ফর হেলদি মাউথস, হেলদি লাইভস - ৩৫টিরও বেশি নেতৃস্থানীয় মৌখিক স্বাস্থ্য সংস্থার জোট-এবং বিজ্ঞাপন কাউন্সিলের দ্বারা কিডস হেলদি মাউথস পাবলিক সার্ভিস অ্যাডভার্টাইজিং (পিএসএ) প্রচারণার সম্প্রসারণ হিসেবে জাতীয় ব্রাশ দিবস শুরু হয়। ২০১২ সালের আগস্ট মাসে শুরু হওয়া এই প্রচারাভিযানটি পিতামাতাদের সহজ উপায় বাতলে দেওয়ার জন্য ডিজাইন করা হয়েছে যাতে তাদের বাচ্চারা দিনে মাত্র দুই মিনিট, দুবার দাঁত ব্রাশ করতে পারে; এটি তাদের তীব্র মৌখিক ব্যথার ঝুঁকি কমাতে সহায়তা করতে। জাতীয় ব্রাশ দিবস হ্যালোইনের পরের দিন পিতামাতাদের জন্য একটি স্মারক হিসাবে আয়োজি হয় যাতে ভালভাবে ব্রাশ করার অভ্যাস শিশুদের দাঁতের উন্নতিতে সহায়তা করতে পারে এবং তারা সুস্থভাবে বিকশিত হতে পারে।

## বর্তমান কার্যক্রম
২০১৩ সালে উদ্বোধনী জাতীয় ব্রাশ দিবসের জন্য এই প্রচারাভিযানটি নতুন *কিডস হেলদি মাউথস* নামে সামাজিক যোগাযোগ মাধ্যমে অ্যাকাউন্ট চালু করে।

## অংশীদার

* *দ্য পার্টনারশিপ ফর* *হেলদি মাউথস, হেলদি লাইভস*
* অ্যাড কাউন্সিল
* গ্রে নিউ ইয়র্ক

## প্রতিক্রিয়া
২০১২ সালে কিডস হেলদি মাউথস ক্যাম্পেইন শুরু হওয়ার পর থেকে, পার্টনারশিপ ফর হেলদি মাউথস, হেলদি লাইভস এবং অ্যাড কাউন্সিল গবেষণা প্রকাশ করেছে যা উল্লেখযোগ্যভাবে আরও অধিক পিতামাতাদের প্রতিবেদনের ইঙ্গিত দেয় যে তাদের বাচ্চারা দিনে দুবার দুই মিনিটের জন্য দাঁত ব্রাশ করছে।

## তথ্যসূত্র

বিষয়শ্রেণী:মার্কিন যুক্তরাষ্ট্রে উদ্‌যাপন
বিষয়শ্রেণী:নভেম্বর উদ্‌যাপন
বিষয়শ্রেণী:স্বাস্থ্য সচেতনতা দিবস
বিশ্ব হাঁপানি দিবস

**বিশ্ব হাঁপানি দিবস** হলো গ্লোবাল ইনিশিয়েটিভ ফর অ্যাজমা (জিআইএনএ) দ্বারা পরিচালিত বিশ্বজুড়ে হাঁপানির সচেতনতা বৃদ্ধির জন্য একটি বার্ষিক অনুষ্ঠান। বিশ্ব হাঁপানি দিবস হল একটি বিশ্বব্যাপী স্বাস্থ্যসেবা অনুষ্ঠান যা প্রতি বছর মে মাসের প্রথম মঙ্গলবার বিশ্বব্যাপী হাঁপানি সম্পর্কে সচেতনতা বৃদ্ধির জন্য পালিত হয়। এই বছর ২০২৫ সালের ৬ মে (মঙ্গলবার) বিশ্ব হাঁপানি দিবস পালিত হয়। এই দিনে, বিভিন্ন বিশ্বব্যাপী এবং স্থানীয় সংস্থা শিশু এবং প্রাপ্তবয়স্কদের মধ্যে এই প্রধান বিশ্বব্যাপী অসংক্রামক রোগের বিরুদ্ধে লড়াই করার জন্য একসাথে এগিয়ে আসে। ২০১২ সালের অনুষ্ঠানের থিম ছিল "আপনি আপনার হাঁপানি নিয়ন্ত্রণ করতে পারেন"। উদ্বোধনী বিশ্ব হাঁপানি দিবস ১৯৯৮ সালে অনুষ্ঠিত হয়েছিল।

## তথ্যসূত্র

## বহিঃসংযোগ
* বিশ্ব হাঁপানি দিবস

বিষয়শ্রেণী:স্বাস্থ্য সচেতনতা দিবস
বিষয়শ্রেণী:মে উদ্‌যাপন
বিষয়শ্রেণী:হাঁপানি
ধূমপান মুক্ত দিবস

**ধূমপান মুক্ত দিবস** যুক্তরাজ্যের বার্ষিক স্বাস্থ্য সচেতনতা দিবস যা ধূমপায়ীদের মধ্যে যারা ধূমপান ছেড়ে দিতে চান তাঁদের সহায়তা করার উদ্দেশ্যে পালন করা হয়। প্রথম *ধূমপান মুক্ত দিবস* ছিল অ্যাশ বুধবার। ১৯৮৪ সাল থেকে এটি মার্চের দ্বিতীয় বুধবারে পালন করা হয়।

প্রতি বছর, একটি সংক্ষিপ্ত বাক্য আকারে একটি থিম দিয়ে এর প্রচারণা চালানো হয়। ২০১০ সালে, এই থিমটি ছিল "ব্রেক ফ্রি", ২০১১ সালের থিম ছিল "ছেড়ে দেওয়ার সময়?"। ২০০৯ সালের প্রচারাভিযানের পরে জিএফকে এনওপি দ্বারা পরিচালিত একটি গবেষণায় দেখা গেছে যে প্রতি ১০ জন ধূমপায়ীর মধ্যে ১ জন ধূমপান মুক্ত দিবসে ধূমপান ছেড়ে দিয়েছেন।

২০১১ সালে ব্রিটিশ হার্ট ফাউন্ডেশনের সাথে একীভূত না হওয়া পর্যন্ত লন্ডনে চারজন পূর্ণ-সময়ের কর্মী নিয়ে একই নামের একটি দাতব্য সংস্থা এই প্রচারণা পরিচালনা করতো। এটি স্বেচ্ছাসেবী খাতের সংস্থাগুলির একটি জোট মাধ্যমে অর্থায়ন করা হয়। ধূমপান মুক্ত দিবসের সবচেয়ে সাম্প্রতিক উদ্যোক্তা ছিলেন, টিভি ব্যক্তিত্ব এবং তামাক বিরোধী প্রচারক ডানকান বান্নাটাইন ওবিই। বান্নাটাইন একজন প্রাক্তন ধূমপায়ী যিনি এপ্রিল ২০০৮ সালে প্রকাশ্যে ব্রিটিশ আমেরিকান টোব্যাকো গ্রহণ করেছিলেন।

## আরও দেখুন
* বিশ্ব তামাকমুক্ত দিবস
* বিশ্ব এইডস দিবস
* বিশ্ব ক্যান্সার দিবস

## তথ্যসূত্র

## বহিঃসংযোগ

* ধূমপান মুক্ত দিবস

বিষয়শ্রেণী:তামাক নিয়ন্ত্রণ
বিষয়শ্রেণী:মার্চ উদ্‌যাপন
বিষয়শ্রেণী:স্বাস্থ্য সচেতনতা দিবস
বিষয়শ্রেণী:বুধবারের উদ্‌যাপন
গ্লোবাল ইনিশিয়েটিভ ফর অ্যাজমা

**গ্লোবাল ইনিশিয়েটিভ ফর অ্যাজমা** (জিআইএনএ) একটি চিকিৎসা নির্দেশিকা সংস্থা যা জনস্বাস্থ্য কর্মকর্তা এবং স্বাস্থ্যসেবা কর্মীদের সাথে হাঁপানি প্রসার, অসুস্থতা এবং মৃত্যুর হার হ্রাস করতে কাজ করে। জিআইএনএ ১৯৯৩ সালে জাতীয় হৃদয়, ফুসফুস এবং রক্ত ​​ইনস্টিটিউট, জাতীয় স্বাস্থ্য ইনস্টিটিউট এবং বিশ্ব স্বাস্থ্য সংস্থার সহযোগিতায় প্রতিষ্ঠা করা হয়েছিল।

## কাজ
জিআইএনএ হাঁপানি নিয়ে নিয়মিত বৈজ্ঞানিক প্রকাশনা পর্যালোচনা করে এবং হাঁপানিতে আক্রান্ত রোগীদের যত্ন সম্পর্কে তথ্য প্রচারের কাজ করে। জিআইএনএ অ্যাজমা নিয়ন্ত্রণের জন্য প্রমাণ-ভিত্তিক নির্দেশিকা প্রকাশ করে এবং বিশ্ব হাঁপানি দিবস এর মতো বিশেষ দিবস পরিচালনা করে। জিআইএনএ নির্দেশিকা যা প্রতি বছর সংশোধিত হয়, বিশ্বজুড়ে চিকিৎসকরা ব্যবহার করেন।

## তথ্যসূত্র

## বহিঃসংযোগ
* জিআইএনএ অ্যাজমা ওয়েবসাইটের লিংক

বিষয়শ্রেণী:হাঁপানি সংস্থা
বিষয়শ্রেণী:১৯৯৩ সালে প্রতিষ্ঠিত সংস্থা
বিষয়শ্রেণী:আন্তর্জাতিক চিকিৎসা এবং স্বাস্থ্য বিষয়ক সংস্থা
বিষয়শ্রেণী:১৯৯৩-এ প্রতিষ্ঠিত সংগঠন
বিশ্ব অ্যানাস্থেসিয়া দিবস

**বিশ্ব অ্যানাস্থেসিয়া দিবস** একটি বার্ষিক অনুষ্ঠান যা ১৮৪৬ সালের ১৬ অক্টোবর ডায়েটিল ইথার অ্যানাস্থেসিয়ার প্রথম সফল প্রদর্শনের স্মরণে বিশ্বজুড়ে উদযাপিত হয়।

এটি চিকিৎসা বিজ্ঞানের ইতিহাসের অন্যতম গুরুত্বপূর্ণ ঘটনা হিসাবে চিহ্নিত হয়েছে যা হার্ভার্ড মেডিকেল স্কুল এবং ম্যাসাচুসেটস জেনারেল হাসপাতালে একটি অপারেটিং থিয়েটারে (বর্তমানে ইথার গম্বুজ হিসাবে পরিচিত) অনুষ্ঠিত হয়েছিল। এর ফলে রোগীদের অপারেশনের সময় ব্যথা ব্যতীত অস্ত্রোপচার করার সুবিধা দেওয়া সম্ভব হয়েছিল।

১৯০৩ সাল থেকে এই তারিখটি স্মরণে রাখতে বিশেষ অনুষ্ঠানগুলি পালন করা হয়। অ্যানাস্থেসিওলজিস্টদের ওয়ার্ল্ড ফেডারেশন অফ সোসাইটিস অফ অ্যানাস্থেসিওলজিস্টস প্রতিবছর বিশ্ব অ্যানাস্থেসিয়া দিবস উদ্‌যাপন করে। এখনে ১৩৪ টিরও বেশি সোসাইটি অংশ নেয় যা দেড় শতাধিক দেশের অ্যানেস্থেসিওলজিস্টদের প্রতিনিধিত্ব করে।

## তথ্যসূত্র

বিষয়শ্রেণী:অক্টোবর উদ্‌যাপন
বিষয়শ্রেণী:স্বাস্থ্য সচেতনতা দিবস
মাইটোটিক ইনডেক্স

**মাইটোটিক ইনডেক্স** বা **মাইটোটিক সূচক** হলো কারও শরীরে মাইটোসিসরত কোষসংখ্যা এবং শরীরের মোট কোষসংখ্যার অনুপাত।

## উদ্দেশ্য
মাইটোটিক ইনডেক্স হলো কোষ বৃদ্ধির হার নির্ণয়ের জন্য ব্যবহৃত পরিমাপ।

এটি নির্দিষ্ট সংখ্যক কোষের মধ্যে মাইটোসিসরত কোষের শতাংশ হিসাবে সংজ্ঞায়িত হয়। মাইটোসিস হলো দেহকোষ বিভাজিত হয়ে দুটি অপত্য কোষ পরিনত হওয়া। কোষচক্র এবং মাইটোসিসের সময়কাল বিভিন্ন ধরনের কোষে ভিন্ন হতে পারে। অত্যধিক মাইটোটিক ইনডেক্স অধিক সংখ্যক কোষ বিভাজন নির্দেশ করে। ক্যান্সার কোষগুলিতে মাইটোটিক ইনডেক্স টিস্যুর স্বাভাবিক বৃদ্ধি বা আঘাতের স্থানের কোষীয় নিরাময়ের তুলনায় অধিক হতে পারে। তাই মাইটোটিক ইনডেক্স হলো বেশিরভাগ ধরনের ক্যান্সারে কেমোথেরাপি ফলে বেঁচে থাকা এবং প্রতিক্রিয়া উভয়ই সম্পর্কে সামগ্রিক পূর্বাভাসের একটি গুরুত্বপূর্ণ বিষয়। এটি প্রবীণ জনগোষ্ঠীর ক্ষেত্রে এই মান তেমন একটা কার্যকর নাও হতে পারে। উদাহরণস্বরূপ, ৭০ বছরের বেশি বয়সী স্তন ক্যান্সারে আক্রান্ত মহিলাদের ক্ষেত্রে কম মাইটোটিক ইনডেক্সের কোন রোগনির্ণায়ক মূল্য থাকে না।

## সূত্র
\mbox{Mitotic I}=\frac\mbox{(P+M+A+T)}\mbox{N}\cdot 100\%

এখানে **(P+M+A+T)** হলো প্রোফেজ, মেটাফেজ, অ্যানাফেজ এবং টেলোফেজ দশার সকল কোষসংখ্যা এবং **N** হলো মোট কোষসংখ্যা।

## তথ্যসূত্র

বিষয়শ্রেণী:মাইটোসিস
বিষয়শ্রেণী:স্বাস্থ্য পরীক্ষা
মাইকেল অলিভার (রেফারি)

**মাইকেল অলিভার** (; জন্ম: ২০ ফেব্রুয়ারি ১৯৮৫) হলেন একজন ইংরেজ পেশাদার ফুটবল রেফারি। তিনি ইংল্যান্ডের সিলেক্ট গ্রুপ অব রেফারির অন্তর্ভুক্ত একজন রেফারি, যিনি মূলত প্রিমিয়ার লিগে রেফারির দায়িত্ব পালন করেন। ২০১২ সালে তিনি ফিফা ব্যাজটি অর্জন করেছেন, যার ফলে তিনি আন্তর্জাতিক ম্যাচ পরিচালনা করার অনুমতি পেয়েছিলেন। জন্মগ্রহণকারী অলিভারকে ২০১৫ ফিফা অনূর্ধ্ব-১৭ বিশ্বকাপের ফাইনালের দায়িত্বে নিয়োগ দেওয়া হয়েছিল। ২০১৮ সালে অলিভার উয়েফার এলিট গ্রুপের রেফারিতে পদোন্নতি পেয়েছেন।

## রেফারি
নর্দাম্বারল্যান্ডের অ্যাশিংটনে জন্মগ্রহণকারী অলিভার মাত্র ১৪ বছর বয়সে তার বাবা ক্লাইভের মাধ্যমে রেফারির সাথে পরিচিত হয়েছিলেন। তিনি দ্রুত পদে পদে অগ্রসর হয়ে ২০০৭ সালে জাতীয় রেফারির তালিকায় উন্নীত হয়েছেন ; তিনি ওয়েম্বলি স্টেডিয়ামে সর্বকনিষ্ঠ ফুটবল রেফারি হিসেবে ২০০৭ সালের জাতীয় কনফারেন্স প্লে-অফ ফাইনালে রেফারির দায়িত্ব পালন করেছিলেন। এছাড়াও তিনি ইতোমধ্যে দ্য ফুটবল লিগের কনিষ্ঠতম সহকারী রেফারি, দ্য ফুটবল লিগের কনিষ্ঠতম রেফারি এবং প্রিমিয়ার লিগের কনিষ্ঠতম চতুর্থ রেফারি হয়েছেন।

২০১৩ সালে ওয়েম্বলি স্টেডিয়ামে দ্য ফুটবল লিগের ফাইনালের জন্য অলিভার চতুর্থ রেফারি হিসেবে নিযুক্ত হয়েছিলেন। ২০১৩ সালের এপ্রিল মাসে উইগান অ্যাথলেটিক এবং মিলওয়ালের মধ্যকার এফএ কাপের সেমি-ফাইনালটি তিনি পরিচালনা করেছিলেন এবং যার ফলে তিনি এফএ কাপের সেমি-ফাইনালে রেফারির দায়িত্ব পালন করা কনিষ্ঠতম রেফারিতে পরিণত হয়েছে। অতঃপর উইগান অ্যাথলেটিক এফএ কাপের শিরোপা জয়লাভ করেছিল এবং পরবর্তীকালে ম্যানচেস্টার ইউনাইটেডের বিরুদ্ধে এফএ কমিউনিটি শিল্ডের ম্যাচে অলিভারকে চতুর্থ রেফারি হিসেবে নিয়োগ দেওয়া হয়েছিল।

অলিভার ২০২১ সালের ১৫ই মে তারিখে, চেলসি এবং লেস্টার সিটির মধ্যকার এফএ কাপ ফাইনালটি পরিচালনা করেছিলেন।

## পরিসংখ্যান
### ফাইনাল

## তথ্যসূত্র

## বহিঃসংযোগ
* রেফয়ার্ল্ড.কমে মাইকেল অলিভার 
* সকারবেসে মাইকেল অলিভার 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উয়েফা ইউরোপা লিগের রেফারি
বিষয়শ্রেণী:উয়েফা ইউরোপীয় চ্যাম্পিয়নশিপের রেফারি
বিষয়শ্রেণী:উয়েফা ইউরো ২০২০-এর রেফারি
বিষয়শ্রেণী:ফুটবল রেফারি
বিষয়শ্রেণী:ইংরেজ ফুটবল রেফারি
বিষয়শ্রেণী:প্রিমিয়ার লিগের রেফারি
বিষয়শ্রেণী:২০২২ ফিফা বিশ্বকাপের রেফারি
ছেন ইয়ুশি

**ছেন ইয়ুশি** (; ; জন্ম: ১১ সেপ্টেম্বর ২০০৫) হলেন একজন চীনা ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে স্বর্ণ পদক জয়লাভ করেছেন।

তিনি ২০১৯ ওয়ার্ল্ড অ্যাকুয়াটিক চ্যাম্পিয়নশিপে অংশগ্রহণ করে স্বর্ণ পদক জয়লাভ করেছেন।

## তথ্যসূত্র

বিষয়শ্রেণী:২০০৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:অলিম্পিক স্বর্ণপদক বিজয়ী চীনা
বিষয়শ্রেণী:চীনা নারী ডাইভার
বিষয়শ্রেণী:ডাইভিংয়ে অলিম্পিক পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের ডাইভার
বিষয়শ্রেণী:ডাইভিংয়ে বিশ্ব সাঁতার প্রতিযোগিতার পদক বিজয়ী
বিষয়শ্রেণী:অলিম্পিক রৌপ্যপদক বিজয়ী চীনা
বিষয়শ্রেণী:২১শ শতাব্দীর চীনা নারী
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী চীনা
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী চীনা
বিষয়শ্রেণী:২০২৪ গ্রীষ্মকালীন অলিম্পিকের ডাইভার
ফের্নান্দো রাপায়িনি

**ফের্নান্দো আন্দ্রেস রাপায়িনি** (; জন্ম: ২৮ এপ্রিল ১৯৭৮) হলেন একজন আর্জেন্টিনীয় পেশাদার ফুটবল রেফারি, যিনি আর্জেন্টিনীয় প্রিমেরা দিভিসিওনে রেফারি করেন। তিনি ২০১৪ সাল থেকে ফিফার রেফারি হিসেবে দায়িত্ব পালন করছেন। প্রথম দক্ষিণ আমেরিকান হিসেবে রাপায়িনি ইউরোপীয় চ্যাম্পিয়নশিপ উয়েফা ইউরো ২০২০-এ ম্যাচ পরিচালনার দায়িত্ব পালন ছিলেন।

## রেফারি
২০১১ সালে, রাপায়িনি আর্জেন্টিনার প্রিমেরা দিভিসিওনে দায়িত্ব পালন শুরু করেন। রেফারি হিসেবে তার প্রথম ম্যাচটি ছিল ২০১১ সালের ১৯শে জুন গোদোয় ক্রুস এবং অল বয়েজের মধ্যকার ম্যাচ। ২০১৪ সালে তিনি ফিফার তালিকাভুক্ত রেফারি হয়েছিলেন। তিনি ২০১৫ সালের ৫ই জুন তারিখে চিলি এবং এল সালভাদোরের মধ্যকার ম্যাচটির মধ্য দিয়ে আন্তর্জাতিক পর্যায়ে রেফারি হিসেবে অভিষেক করেছেন।

২০১৩ সুপারকোপা আর্জেন্টিনা, ২০১৭ কোপা আর্জেন্টিনা ফাইনাল, ২০১৮ সুপারকোপা আর্জেন্টিনা এবং ২০১৯ ত্রোফেও দে কাম্পেওনেস দে লা সুপেরলিগা আর্জেন্টিনাসহ রাপায়িনি আর্জেন্টিনায় বেশ কিছু ফাইনাল ম্যাচ পরিচালনা করেছেন। আর্জেন্টিনীয় ক্লাব সান লোরেন্সো এবং রিভার প্লেতের মধ্যকার ২০১৫ রেকোপা সুদামেরিকানার দ্বিতীয় লেগে চতুর্থ রেফারি হিসেবে তিনি কনমেবল কর্তৃক নিযুক্ত হয়েছিলেন এবং ব্রাজিলীয় ক্লাব ফ্লামেঙ্গো এবং ইকুয়েডরীয় ক্লাব ইন্দেপেন্দিয়েন্তে দেল ভায়ের মধ্যকার ২০২০ রেকোপা সুদামেরিকানার দ্বিতীয় লেগের খেলাটি পরিচালনা করেছিলেন। এছাড়াও তিনি ২০২০ কোপা লিবের্তাদোরেস ফাইনালে ব্রাজিলীয় ক্লাব পালমেইরাস এবং সান্তোসের মধ্যকার ম্যাচে ভিডিও সহকারী রেফারি হিসেবে কাজ করেছিলেন।

রাপায়িনিকে প্যারাগুয়েতে অনুষ্ঠিত ২০১৫ দক্ষিণ আমেরিকান অনূর্ধ্ব-১৭ চ্যাম্পিয়নশিপ, চিলিতে অনুষ্ঠিত ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপ এবং ২০১৯ দক্ষিণ আমেরিকান অনূর্ধ্ব-২০ চ্যাম্পিয়নশিপের জন্য ম্যাচ রেফারি হিসেবে নির্বাচিত করা হয়েছিল। ২০১৯ সালের মার্চ মাসে, তিনি পোল্যান্ডে অনুষ্ঠিত ২০১৯ ফিফা অনূর্ধ্ব-২০ বিশ্বকাপ এবং ব্রাজিলে অনুষ্ঠিত ২০১৯ কোপা আমেরিকা উভয়ের জন্য রেফারি হিসেবে নির্বাচিত হয়েছিলেন।

কনমেবল এবং উয়েফার মধ্যকার রেফারি বিনিময় কর্মসূচির অংশ হিসেবে রাপায়িনি ২০২০ সালের ২১শে এপ্রিল তারিখে, জুন এবং জুলাই মাসে ইউরোপ জুড়ে অনুষ্ঠিত উয়েফা ইউরো ২০২০-এর রেফারি হিসেবে নির্বাচিত হয়েছিলেন, যার ফলে প্রথমবারের মতো দক্ষিণ আমেরিকান রেফারি হিসেবে তিনি উয়েফা ইউরোপীয় চ্যাম্পিয়নশিপে ম্যাচ পরিচালনার দায়িত্ব পালন করেছিলেন। গ্রুপ পর্বে তিনি বুখারেস্টের এরিনা নাৎসিয়োনালায় অনুষ্ঠিত ইউক্রেন বনাম উত্তর ম্যাসিডোনিয়ার (১৭ জুন ২০২১), গ্লাসগোর হ্যাম্পটন পার্কে অনুষ্ঠিত ক্রোয়েশিয়া বনাম স্কটল্যান্ড (২২ জুন ২০২১) এবং ১৬ দলের পর্বের ম্যাচে বুখারেস্টের এরিনা নাৎসিয়োনালায় ফ্রান্স বনাম সুইজারল্যান্ডের (২৮ জুন ২০২১) ম্যাচে তিনি রেফারির দায়িত্ব পালন করেছিলেন।

## তথ্যসূত্র

## বহিঃসংযোগ
* ওয়ার্ল্ডরেফারিতে ফের্নান্দো রাপায়িনি 
* ওয়ার্ল্ডফুটবল.নেটে ফের্নান্দো রাপায়িনি 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উয়েফা ইউরোপা লিগের রেফারি
বিষয়শ্রেণী:উয়েফা ইউরোপীয় চ্যাম্পিয়নশিপের রেফারি
বিষয়শ্রেণী:উয়েফা ইউরো ২০২০-এর রেফারি
বিষয়শ্রেণী:ফুটবল রেফারি
বিষয়শ্রেণী:২০২২ ফিফা বিশ্বকাপের রেফারি
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
চাং চিয়াছি (ডাইভার)

**চাং চিয়াছি** (; ; জন্ম: ২৮ মে ২০০৪) হলেন একজন চীনা ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে স্বর্ণ পদক জয়লাভ করেছেন।

তিনি ২০১৮ ফিনা ডাইভিং বিশ্বকাপে নারীদের ১০ মিটার প্ল্যাটফর্ম এবং নারীদের সমলয় ১০ মিটার প্ল্যাটফর্মে স্বর্ণ পদক জয়লাভ করেছেন।

## তথ্যসূত্র

বিষয়শ্রেণী:২০০৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা নারী ডাইভার
বিষয়শ্রেণী:এশিয়ান গেমসে স্বর্ণপদক বিজয়ী চীনা
বিষয়শ্রেণী:অলিম্পিক স্বর্ণপদক বিজয়ী চীনা
বিষয়শ্রেণী:ডাইভিংয়ে অলিম্পিক পদক বিজয়ী
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:২০১৮ এশিয়ান গেমসের ডাইভার
বিষয়শ্রেণী:ডাইভিংয়ে এশিয়ান গেমস পদক বিজয়ী
বিষয়শ্রেণী:বেইজিংয়ের ক্রীড়াবিদ
বিষয়শ্রেণী:এশিয়ান গেমসে রৌপ্যপদক বিজয়ী চীনা
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের ডাইভার
বিষয়শ্রেণী:২১শ শতাব্দীর চীনা নারী
বিষয়শ্রেণী:২০২১ গ্রীষ্মকালীন ইউনিভার্সিয়াডের পদক বিজয়ী
বিষয়শ্রেণী:ডাইভিংয়ে বিশ্ব সাঁতার প্রতিযোগিতার পদক বিজয়ী
দানিয়েলে ওরসাতো

**দানিয়েলে ওরসাতো** (; জন্ম: ২৩ নভেম্বর ১৯৭৫) হলেন একজন ইতালীয় ফুটবল রেফারি।

## রেফারি
২০১০ সালে ওরসাতো ফিফার রেফারি হিসেবে নিযুক্ত হয়েছেন। ২০১৪ ফিফা বিশ্বকাপ এবং উয়েফা ইউরো ২০১২-এর বাছাইপর্বের ম্যাচে রেফারির দায়িত্ব পালন করেছেন তিনি। ওরসাতো ২০১২–১৩, ২০১৩–১৪ এবং ২০১৪–১৫ উয়েফা চ্যাম্পিয়নস লিগের গ্রুপ পর্বের ম্যাচগুলোতে রেফারির দায়িত্ব পালন করেছিলেন। ২০১৬ সালে, ওরসাতো ২০১৫–১৬ উয়েফা চ্যাম্পিয়নস লিগের এইন্থোভেন এবং আতলেতিকো মাদ্রিদের মধ্যকার ১৬ দলের পর্বের ম্যাচে রেফারির দায়িত্ব পালন করেছিলেন। ২০১৭ সালের ১৪ই মার্চ তারিখে, ওরসাতো ২০১৬–১৭ উয়েফা চ্যাম্পিয়নস লিগের মৌসুমের লেস্টার সিটি এবং সেভিয়ার মধ্যকার ১৬ দলের পর্বের ম্যাচে রেফারির দায়িত্ব পালন করেছিলেন।

২০১৮ সালের ১লা জুলাই তারিখে, ক্রোয়েশিয়া এবং ডেনমার্কের মধ্যকার ২০১৮ ফিফা বিশ্বকাপ ম্যাচের জন্য ওরসাতোকে ভিএআর রেফারি হিসেবে নিযুক্ত করা হয়েছিল। ২০১৯ সালের ১২ই ফেব্রুয়ারি তারিখে, ওরেসাতো উয়েফা চ্যাম্পিয়নস লিগে ম্যানচেস্টার ইউনাইটেড এবং পারি সাঁ-জেরমাঁর মধ্যকার ১৬ দলের পর্বের ম্যাচে রেফারির দায়িত্ব পালন করেছিলেন। উক্ত ম্যাচে তিনি দুই দলকে সর্বমোট ১০টি হলুদ কার্ড দিয়েছিলেন (ম্যানচেস্টার ইউনাইটেডকে ৬টি এবং পারি সাঁ-জেরমাঁকে ৪টি) এবং ৮৯তম মিনিটে পল পগবাকে লাল কার্ড দেখিয়েছিলেন। ওরসাতো ২০২০ উয়েফা চ্যাম্পিয়নস লিগ ফাইনালে পারি সাঁ-জেরমাঁ এবং বায়ার্ন মিউনিখের ম্যাচে রেফারি রেফারির দায়িত্ব পালন করেছিলেন।

২০২০ সালে, ওরসাতোকে ইন্টারন্যাশনাল ফেডারেশন অফ ফুটবল হিস্টোরি অ্যান্ড স্ট্যাটিসটিক্স দ্বারা বছরের সেরা রেফারি হিসেবে ভূষিত করা হয়েছিল।

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উয়েফা ইউরোপা লিগের রেফারি
বিষয়শ্রেণী:উয়েফা ইউরোপীয় চ্যাম্পিয়নশিপের রেফারি
বিষয়শ্রেণী:উয়েফা ইউরো ২০২০-এর রেফারি
বিষয়শ্রেণী:ফুটবল রেফারি
বিষয়শ্রেণী:২০২২ ফিফা বিশ্বকাপের রেফারি
১৯৬৪ গ্রীষ্মকালীন অলিম্পিক

**১৯৬৪ গ্রীষ্মকালীন অলিম্পিক**, স্থানীয়ভাবে   এবং সাধারণত **টোকিও ১৯৬৪** নামে পরিচিত একটি আন্তর্জাতিক বহু-ক্রীড়া ইভেন্ট ছিল যা ১০ থেকে ২৪ অক্টোবর ১৯৬৪ জাপানের টোকিওতে অনুষ্ঠিত হয়। টোকিওকে ১৯৪০ গ্রীষ্মকালীন অলিম্পিকের আয়োজন করার দায়িত্ব দেওয়া হয়েছিল, তবে পরবর্তীকালে দ্বিতীয় বিশ্বযুদ্ধের কারণে জাপানের চীন আক্রমণ করার কারণে এই সম্মান পরবর্তীকালে হেলসিঙ্কিতে দেওয়া হয়েছিল।

## তথ্যসূত্র

বিষয়শ্রেণী:বছর অনুযায়ী গ্রীষ্মকালীন অলিম্পিক
বিষয়শ্রেণী:জাপানি ভাষার লেখা থাকা নিবন্ধ
বিষয়শ্রেণী:১৯৬৪ গ্রীষ্মকালীন অলিম্পিক
বিষয়শ্রেণী:১৯৬৪-এ বহু-ক্রীড়া প্রতিযোগিতা
বিষয়শ্রেণী:জাপানে অলিম্পিক গেমস
জেসিকা পারাটো

**জেসিকা পারাটো** (; জন্ম: ২৬ জুন ১৯৯৪) হলেন একজন মার্কিন ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে রৌপ্য পদক জয়লাভ করেছেন।

তিনি ২০১৫ বিশ্ব ডাইভিং চ্যাম্পিয়নশিপে অংশগ্রহণ করেছিলেন। রিউ দি জানেইরুতে অনুষ্ঠিত ২০১৬ গ্রীষ্মকালীন অলিম্পিকে তিনি নারীদের ১০ মিটার প্ল্যাটফর্মে দশম স্থান অধিকার করেছিলেন।

## প্রারম্ভিক জীবন
মাইক পারাটো এবং এমি পারাটোর কন্যা জেসিকা এবং তার বোন মেলিসা নিউ হ্যাম্পশায়ারের ডোভারে তাদের শৈশব অতিবাহিত করেছেন। তার বাবা মাইক অলিম্পিক পদকজয়ী জেনি থম্পসনের প্রশিক্ষক ছিলেন। তার মা এমি পাঁচবারের অল আমেরিকান ছিলেন।

## তথ্যসূত্র

## বহিঃসংযোগ
* টিম ইউএসএ-এ জেসিকা পারাটো 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের ডাইভার
বিষয়শ্রেণী:মার্কিন নারী ডাইভার
বিষয়শ্রেণী:২০১৬ গ্রীষ্মকালীন অলিম্পিকের ডাইভার
বিষয়শ্রেণী:ডাইভিংয়ে অলিম্পিক পদক বিজয়ী
বিষয়শ্রেণী:মার্কিন যুক্তরাষ্ট্রের অলিম্পিক ডাইভার
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:ডাইভিংয়ে বিশ্ব সাঁতার প্রতিযোগিতার পদক বিজয়ী
বিষয়শ্রেণী:২০২৪ গ্রীষ্মকালীন অলিম্পিকের ডাইভার
ক্যানু স্লালম

**ক্যানু স্লালম** (আগে **হোয়াইটওয়াটার স্লালম** নামে পরিচিত ছিল) হলো এক ধরনের জলকেন্দ্রিক ক্রীড়া প্রতিযোগিতা। এই প্রতিযোগিতায় একটি কৃত্রিমভাবে তৈরি ঝঞ্ঝাবিক্ষুব্ধ জলাশয়ের ভেতর দিয়ে বিশেষ ধরনের নৌকা ক্যানু বা কেওয়াক যত দ্রুত সম্ভব চালিয়ে যেতে হয়। এক্ষেত্রে প্রতিযোগীকে জলাশয়ের নির্দিষ্ট সংখ্যক কতকগুলো গেট পার হতে হয় এবং প্রচণ্ড স্রোত মোকাবেলা করতে হয়।

## ইতিহাস
১৯৩৩ সালে সুইজারল্যান্ডে সর্বপ্রথম ক্যানু স্লালম প্রতিযোগিতা চালু হয়, তবে সেটি অনুষ্ঠিত হত শান্ত ও স্থির পানিতে। ১৯৪৬ সালে আন্তর্জাতিক ক্যানু ফেডারেশন গঠিত হয়, যারা এই প্রতিযোগিতার দেখভাল করে থাকে।

## নিয়মকানুন
জলাশয়ের পানির ওপরে তারের সাহায্যে দুটি দীর্ঘ দণ্ড পাশাপাশি ঝুলিয়ে দেওয়া হয়, এগুলোকে বলা হয় একেকটি গেট। একটি প্রতিযোগিতায় সাধারণত ১৮-২৫টি গেট থাকে। ক্যানু বা কেওয়াক চালানোর সময় প্রতিযোগীকে অবশ্যই এসব গেটের দণ্ডদ্বয়ের ভেতর দিয়ে যেতে হয়, অন্ততপক্ষে প্রতিযোগীর মাথা গেটের দুটি দণ্ডের মাঝে প্রবেশ করাতে হয়। গেটগুলো সবুজ বা লাল রং করা থাকে, যা নির্দেশ করে প্রতিযোগী স্রোতের কোন দিক থেকে গেটে প্রবেশ করবেন। সবুজ গেট নির্দেশ করে প্রতিযোগী স্রোতের অনুকূলে থেকে গেট অতিক্রম করবেন, এবং লাল রং নির্দেশ করে প্রতিযোগীকে স্রোতের প্রতিকূলে থেকে গেট পার হতে হবে। একটি প্রতিযোগিতায় এরকম ৬-৮টি লাল গেট থাকে।

যদি প্রতিযোগীর নৌকা, দাঁড় কিংবা শরীরের কোনো অংশ গেটের দণ্ডকে স্পর্শ করে, তাহলে শাস্তিস্বরূপ দুই সেকেন্ড অতিরিক্ত সময় যোগ করা হয়। আবার প্রতিযোগী যদি কোনো গেটের ভেতর দিয়ে অতিক্রমে ব্যর্থ হন, তাহলে শাস্তিস্বরূপ ৫০ সেকেন্ড অতিরিক্ত সময় যোগ করা হয়।

## তথ্যসূত্র

বিষয়শ্রেণী:ক্যানু স্লালম
বিষয়শ্রেণী:ক্যানোইং শৃঙ্খলা
বিষয়শ্রেণী:গ্রীষ্মকালীন অলিম্পিক শৃঙ্খলা
ওশেনিয়ার ইতিহাস

থাম্ব|upright=1.5|১৮৫২ সালের ওশেনিয়ার মানচিত্র যেটি জে.জি. বার্বি ডু বোকেজ তৈরি করেন যাতে পলিনেশিয়া, মাইক্রোনেশিয়া, মেলানেশিয়া এবং মালয়েশিয়া অঞ্চল অন্তর্ভুক্ত রয়েছে।
upright=1.2|থাম্ব|মাওরি যুদ্ধ নাচ, নিউজিল্যান্ড, সার্কা ১৮৫০
থাম্ব|300px|সমসাময়িক ওশেনিয়ার রাজনৈতিক মানচিত্র
**ওশেনিয়ার ইতিহাসে** অস্ট্রেলিয়া, নিউজিল্যান্ড, হাওয়াই, পাপুয়া নিউ গিনির ইতিহাস অন্তর্ভুক্ত রয়েছে। এছাড়াও রয়েছে ফিজির ইতিহাস এবং অন্যান্য প্রশান্ত মহাসাগরীয় দ্বীপপুঞ্জের ইতিহাস।

## প্রাগৈতিহাসিক
ওশেনিয়ার প্রাগৈতিহাসিকটি তার প্রতিটি প্রধান অঞ্চলের প্রাগৈতিহাসিক বিভাগে বিভক্তঃ: পলিনেশিয়া, মাইক্রোনেশিয়া, মেলেনেসিয়া এবং অস্ট্রলাসিয়া এবং যখন মানুষ প্রথম এখানে বসতি স্থাপন করেছিল - ৭০,০০০ বছর পূর্বে (অস্ট্র্রালিয়া) থেকে ৩,০০০ বছর পূর্বে (পলিনেশিয়া) এগুলির মধ্যে ব্যাপক পরিবর্তন ঘটে।

## তথ্যসূত্র


বিষয়শ্রেণী:ওশেনিয়া
গুপ্ত হিন্দু

থাম্ব|হিন্দু ধর্মের গৈরিক পতাকা
**গুপ্ত হিন্দু**  বলতে এমন কাউকে  বোঝায় যে গোপনে হিন্দুধর্ম  পালন  করে । কিন্তু প্রকাশ্যে অন্য ধর্ম পালন করা দেখায় । যার ইংরেজি নাম "ক্রিপ্টো-হিন্দু" । গ্রীক **ক্রিপ্টোস** থেকে ক্রিপ্টো  শব্দটি এসেছে। যার অর্থ  লুকানো।  দক্ষিণ এশিয়ায় জোরপূর্বক ধর্মীয় ধর্মান্তরের সময়কালে গুপ্ত ভাবে হিন্দু ধর্ম পালন করেছিল। যারা স্বেচ্ছায় আক্রমণকারী বা উপনিবেশকারীদের ধর্মে ধর্মান্তরিত হয়েছিল সেই হিন্দুরা এরূপ করেছিল। উপনিবেশিক পর্তুগিজ গোয়ায় খ্রিস্টান ধর্মে ধর্মান্তরিত হিন্দুদের মৃত্যুদণ্ডে দণ্ডিত ও গ্রেপ্তার করা হয়েছিল । কারণ গোপনে তারা হিন্দুধর্ম অনুশীলন  করেছিল। 

## ইসলামিক শাসন
কিছু হিন্দু যারা ইসলাম ধর্ম গ্রহণ করে  দিল্লির সুলতানের  দরবারের বিভিন্ন  পদে যোগদান করেছিলেন তারা  গোপনে হিন্দু ধর্ম অনুসরণ করছিলেন।  রাষ্ট্রীয় বার্ডওয়েল স্মিথের মতে খুসরু খান যিনি হিন্দু থেকে ইসলামে ধর্মান্তরিত হন এবং সেনাপতি হন। তিনি দক্ষিণ ভারতীয় রাজ্যগুলির বিরুদ্ধে লুণ্ঠন অভিযানের নেতৃত্ব দিয়েছিলেন। তার জীবনের শেষের দিকে তাকে তুর্কি অভিজাতরা গুপ্ত হিন্দু প্রবণতা পোষণ করার অভিযোগ করে ।  আজিজ আহমদের মতে আরবীয় ইসলামী পন্ডিতরা বাংলায় (বাংলাদেশ, পশ্চিমবঙ্গ) অনুসরণ করা ইসলামের রূপকে গুপ্ত হিন্দুধর্মের উপাদান হিসেবে বিবেচনা করেন এবং  এখানকার মুসলিমদের আরব উপদ্বীপের ওয়াহাবি  ইসলাম  কঠোরভাবে মেনে চলতে  বলেছেন। 

## গোয়া ইনকুইজিশন
পোপ পঞ্চম নিকোলাস  একটি ডিক্রি জারি করে  গোয়ার মানুষের উপর জোর করে খ্রিস্টধর্ম চাপিয়ে দেয়। মন্দিরে পূজা বন্ধ করে দেয়া হয়। ৩৫০ এর বেশি মন্দির ভাঙা হয়। ধর্মান্তরিত হিন্দুরা গোপনে হিন্দু ধর্ম পালন করা চালিয়ে যায় ।গোয়ায় ক্যাথলিক  খ্রিস্টধর্মে ধর্মান্তরিতদের গুপ্তভাবে হিন্দুধর্ম  পালন ১৫৬০ থেকে ১৮২১ সাল পর্যন্ত  একটি ফৌজদারি অপরাধ ছিল।এই জন্য কিছু স্থানীয় লোককে গ্রেপ্তার করা হয়েছিল এবং তাদের উপর অকথ্য নির্যাতন চালানো  হয়েছিল। 

এর আগে স্পেনীয় ইনকুইজিশন এবং পর্তুগিজ ইনকুইজিশনের মতো গোয়া ইনকুইজেশন  ভারতীয় হিন্দুদের উপর সামাজিক নিয়ন্ত্রণের একটি সরঞ্জাম হিসাবে ব্যবহৃত হয়েছিল।এর ব্যবহার  ক্ষতিগ্রস্থদের সম্পত্তি বাজেয়াপ্ত করার মাধ্যমে  অত্যাচারকারীদের আরও সমৃদ্ধ করার জন্য হয়েছিল। ১৫৬০  থেকে  ১৬২৩ এর মধ্যে দোষী সাব্যস্ত করা ১,৫৮২ জন ব্যক্তিকে অপরাধের নামে দোষী সাব্যস্ত করা হয়েছিল। 

গোয়া ইনকুইজিশনের  অটো-দা-ফা পরিসংখ্যানের সংকলন থেকে প্রমাণিত হয়েছে যে মোট ৫৭ জন ব্যক্তিকে আগুনে পুড়িয়ে মারা হয়েছিল এবং ৬৪ জনকে ধাতু নির্মিত স্থানে রেখে পোড়ানো হয়েছিল। 

## পাকিস্তান
ভারত ভাগের সময় হিন্দু-বিরোধী ও শিখ সহিংসতা থেকে বাঁচার জন্য অনেক পাঞ্জাবী হিন্দু এবং  শিখ খ্রিস্টান ধর্মে ধর্মান্তরিত হয়েছিল। তারা ধর্ম পরিবর্তন হওয়ার পরেও তাদের অনেক মূল ধর্মীয় বিশ্বাস এবং রীতি বজায় রাখে। 

দেশভাগের পরেও  কিছু মুসলিম  হিন্দু ও শিখ সাধুদের উদ্দেশ্যে উৎসর্গীকৃত মন্দিরে যান। 

একটি প্রতিবেদন বলা অনুসারে  ইসলামিক নাম জনসমক্ষে ব্যবহার করার জন্য এবং হিন্দু নামটি গোপনে ব্যবহার করা হয় পাকিস্তানে। গোপনে হিন্দু ধর্ম পালনের প্রথা ইসলামাবাদে প্রচলিত রয়েছে। 

পাকিস্তানে অবস্থানকালে অজিত দোভালের সাথে প্রকাশ্যে একজন মৌলভীর জীবনযাপনকারী এক হিন্দুর দেখা  হয়েছিল। 

## ইন্দোনেশিয়া
ইন্দোনেশিয়াতে হিন্দু ঐতিহ্য ধারণ কারী একটি ইসলামিক শাখা হল  কেজাওয়ান। এই শাখার লোকেরা ২০১৮  সালের  আগে  পর্যন্ত সরকারীভাবে জারি করা আইডি কার্ডে ইসলামের অনুসারী হিসেবে নিজেদের তারা পরিচয়  দিত। তারা তাদের বৈদিক ঐতিহ্য বজায় রেখেছে। 

## তথ্যসূত্র

বিষয়শ্রেণী:হিন্দু
বিষয়শ্রেণী:হিন্দু নিপীড়ন
ডানিয়েল সিবার্ট (রেফারি)

**ডানিয়েল সিবার্ট** (; জন্ম: ৪ মে ১৯৮৪) হলেন একজন জার্মান ফুটবল রেফারি, যিনি বার্লিনে বসবাস করেন। তিনি বার্লিন ফুটবল অ্যাসোসিয়েশনের নর্ডস্ট বার্লিনের জন্য রেফারির দায়িত্ব পালন করেন। তিনি ফিফার এবং উয়েফার প্রথম শ্রেণির রেফারি হিসেবে স্থান পেয়েছেন।

## রেফারি
নর্ডস্ট বার্লিনে সিবার্ট ১৯৯৮ সাল থেকে রেফারির দায়িত্ব পালন করছেন। ২০০৭ সালে তিনি ডিএফবির রেফারি হিসেবে নিযুক্ত হয়েছে। ২০০৯ সালে সিবার্ট ২. বুন্দেসলিগায় রেফারি পালন করা শুরু করেছিলেন। ২০১২–১৩ মৌসুমে তিনি বুন্দেসলিগায় রেফারি হিসেবে নিয়োগ পেয়েছিলেন; ২০১২ সালের ১লা সেপ্টেম্বর তারিখে শালকে ০৪ এবং আউগসবুর্গের মধ্যকার ম্যাচটি পরিচালনা করার মাধ্যমে তিনি বুন্দেসলিগায় রেফারি হিসেবে অভিষেক করেছেন। উক্ত ম্যাচে তিনি ৩টি হলুদ কার্ড দেখিয়েছিলেন।

২০১৪ সালের ২৪শে অক্টোবর তারিখে, এক ঘোষণায় জানানো হয়েছিল যে সিবার্ট ভলফগাং স্টার্কের বদলি হিসেবে ২০১৫ সালের ফিফার রেফারি পদে থাকবেন। যা সিবার্টকে ১০ জন জার্মান কনিষ্ঠতম ফিফার রেফারির একজন করে তুলেছিল।

২০১৫ সালের ২৯শে মে তারিখে, পর্তুগাল এবং তুরস্কের মধ্যকার ২০১৫ উয়েফা ইউরোপীয় অনূর্ধ্ব-১৯ চ্যাম্পিয়নশিপ বাছাইপর্বের ম্যাচটি পরিচালনা করার মাধ্যমে সিবার্ট আন্তর্জাতিক পর্যায়ে অভিষেক করেছিলেন। ২০১৫ সালের ৯ই জুন তারিখে, লুক্সেমবুর্গ বনাম মলদোভার ম্যাচটি পরিচালনা করার মাধ্যমে সিবার্ট জ্যেষ্ঠ পর্যায়ের আন্তর্জাতিক ম্যাচে অভিষেক করেছিলেন।

সিবার্ট উয়েফা ইউরো ২০২০-এ তিনটি ম্যাচ পরিচালনা করেছেন; যেগুলো হলো গ্রুপ ডি-এর স্কটল্যান্ড বনাম চেক রিপাবলিক, গ্রুপ ই-এর সুইডেন বনাম স্লোভাকিয়া এবং ১৬ দলের পর্বের ওয়েলস বনাম ডেনমার্কের ম্যাচ।

## তথ্যসূত্র

## বহিঃসংযোগ
* ডিএফবিতে ডানিয়েল সিবার্ট 
* ওয়ার্ল্ডফুটবল.নেটে ডানিয়েল সিবার্ট 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উয়েফা ইউরো ২০২০-এর রেফারি
বিষয়শ্রেণী:ফুটবল রেফারি
বিষয়শ্রেণী:জার্মান ফুটবল রেফারি
বিষয়শ্রেণী:২০২২ ফিফা বিশ্বকাপের রেফারি
আলেহান্দ্রা ওরোস্কো

**আলেহান্দ্রা ওরোস্কো লোসা** (; জন্ম: ১৯ এপ্রিল ১৯৯৭; **আলেহান্দ্রা ওরোস্কো** নামে সুপরিচিত) হলেন একজন মেক্সিকীয় ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মেক্সিকোর প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে ব্রোঞ্জ পদক জয়লাভ করেছেন।

২০১২ সালে, তিনি বিশ্ব চ্যাম্পিয়ন পাওলা এস্পিনোসার সাথে সমলয় ১০ মিটার প্ল্যাটফর্ম বিভাগে ২০১২ গ্রীষ্মকালীন অলিম্পিকে অংশগ্রহণ করে রৌপ্য পদক জয়লাভ করেছিলেন। মাত্র ১৫ বছর বয়সে তিনি ২০১২ অলিম্পিক গেমসে মেক্সিকোর প্রতিনিধিত্বকারী সর্বকনিষ্ঠ ক্রীড়াবিদ হন।

## তথ্যসূত্র

## বহিঃসংযোগ
* ২০১৯ প্যান আমেরিকান গেমসে আলেহান্দ্রা ওরোস্কো  

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী
বিষয়শ্রেণী:ডাইভিংয়ে অলিম্পিক পদক বিজয়ী
বিষয়শ্রেণী:মেক্সিকোর অলিম্পিক ডাইভার
বিষয়শ্রেণী:মেক্সিকীয় নারী ডাইভার
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের প্রতিযোগী
বিষয়শ্রেণী:২০১২ গ্রীষ্মকালীন অলিম্পিকের প্রতিযোগী
বিষয়শ্রেণী:২০১৬ গ্রীষ্মকালীন অলিম্পিকের প্রতিযোগী
বিষয়শ্রেণী:অলিম্পিক রৌপ্যপদক বিজয়ী মেক্সিকীয়
বিষয়শ্রেণী:মেক্সিকোর যুব অলিম্পিক স্বর্ণপদক বিজয়ী
বিষয়শ্রেণী:২০১৪ গ্রীষ্মকালীন যুব অলিম্পিকের ডাইভার
বিষয়শ্রেণী:২০১২ গ্রীষ্মকালীন অলিম্পিকের ডাইভার
বিষয়শ্রেণী:২০১৬ গ্রীষ্মকালীন অলিম্পিকের ডাইভার
বিষয়শ্রেণী:২০২০ গ্রীষ্মকালীন অলিম্পিকের ডাইভার
বিষয়শ্রেণী:২০২৪ গ্রীষ্মকালীন অলিম্পিকের ডাইভার
বিষয়শ্রেণী:অলিম্পিক ব্রোঞ্জপদক বিজয়ী মেক্সিকীয়
বিষয়শ্রেণী:২১শ শতাব্দীর মেক্সিকান নারী ক্রীড়াবিদ
দ্য ডালাস উইকলি

***দ্য ডালাস উইকলি***  টেক্সাসের ডালাস এর সদর দফতর থেকে প্রকাশিত একটি সংবাদপত্র।  এটি ডালাস-ফোর্ট ওয়ার্থের অন্যতম কৃষ্ণাঙ্গ সংবাদপত্র ।  এটি সর্বপ্রথম ১৯৫৪ সালে প্রকাশিত হয়েছিল। 

১৯৫৪ থেকে ১৯৮৫ পর্যন্ত প্রকাশক ছিলেন প্রতিষ্ঠাতা টনি ডেভিস, ১৯৮৫ থেকে ২০১৮ পর্যন্ত প্রকাশক ছিলেন জেমস ওয়াশিংটন। জেমস ওয়াশিংটনের পুত্র প্যাট্রিক ওয়াশিংটন এখন সিইও/সহ-প্রকাশক। 

## আরো দেখুন

* ডালাস-ফোর্ট ওয়ার্থে আফ্রিকান আমেরিকানদের ইতিহাস

## তথ্যসূত্র

 

## বহিঃসংযোগ

* *[http://www.dallasweekly.com/ ডালাস উইকলি]*
বিষয়শ্রেণী:আফ্রিকান-মার্কিন সংবাদপত্র
বিষয়শ্রেণী:মার্কিন যুক্তরাষ্ট্রের সাপ্তাহিক সংবাদপত্র
বিষয়শ্রেণী:১৯৫৪-এ প্রতিষ্ঠিত প্রকাশনা
টিপোগ্রাফুল রোমন

***টিপোগ্রাফুল রোমন*** ('রোমানিয়ান টাইপোগ্রাফার') একটি রোমানীয় ভাষার সংবাদপত্র ছিল, যা ১৮৬৫ সালে প্রকাশ শুরু হয়েছিল। *টিপোগ্রাফুল রোমন* প্রথম রোমানীয় শ্রমিকদের পত্রিকা ছিলেন। 

## তথ্যসূত্র

 
বিষয়শ্রেণী:১৮৬৫-এ প্রতিষ্ঠিত প্রকাশনা
বিষয়শ্রেণী:রোমানীয় ভাষার সংবাদপত্র
কিয়ানজিয়াং ইভেনিং নিউজ

***কিয়ানজিয়াং ইভেনিং নিউজ*** () একটি চীনা পত্রিকা এবং এটি বিশ্বের অন্যতম প্রচারিত সংবাদপত্র।   

## তথ্যসূত্র

 

## বহিঃসংযোগ

* কিয়ানজিয়াং ইভেনিং নিউজের ওয়েবসাইট 
বিষয়শ্রেণী:চীনের দৈনিক সংবাদপত্র
বিষয়শ্রেণী:চীনা (সরলীকৃত) ভাষার সংবাদপত্র
ওয়ার্কার্স ডেইলি

***ওয়ার্কার্স ডেইলি*** () সরলীকৃত চীনা ভাষার একটি সংবাদপত্র, যার ২,২০০,০০০ প্রচলন রয়েছে। এটি অল-চায়না ফেডারেশন অব ট্রেড ইউনিয়নের দাপ্তরিক সংবাদপত্র।

পত্রিকাটি ১৯৪৬ সাল থেকে চীনের অর্থনৈতিক খবর প্রকাশ করে আসছে।

## তথ্যসূত্র

* দাপ্তরিক ওয়েবসাইট 
* সূত্র: কোজিচাইনিজ ডট কমে  পিনয়িন অনুবাদ করা

## বহিঃসংযোগ

* 

বিষয়শ্রেণী:১৯৪৬-এ প্রতিষ্ঠিত প্রকাশনা
বিষয়শ্রেণী:চীনের দৈনিক সংবাদপত্র
বিষয়শ্রেণী:চীনা কমিউনিস্ট পার্টির সংবাদপত্র
বিষয়শ্রেণী:চীনা (সরলীকৃত) ভাষার সংবাদপত্র
কার্লস্টাডস-টিডনিঞ্জেন

***কার্লস্টাডস-টিডনিঞ্জেন*** (***কেটি*** ) একটি উদারপন্থী সংবাদপত্র যা কার্লস্টাড, সুইডেনে প্রকাশিত হয়।

## ইতিহাস এবং প্রোফাইল
সংবাদপত্রটি প্রথম প্রকাশিত হয় ১৮৭৯ সালের ১৮ নভেম্বর, তারপরে *কার্লস্ট্যাডস টিডনিং* নামে পরিচিত হয়।  ২০০১ সালে *কার্লস্টাডাস-টিডনিঞ্জেন* *[[ভার্মল্যান্ডস ফোকব্ল্যাড|ভার্মল্যান্ডস ফোকব্লাদ]]* (*ভিএফ* ) কিনে নেয়। 

*কার্লস্টাডস-টিডনিঞ্জেনের* একটি উদারপন্থী রাজনৈতিক প্রবনতা রয়েছে। 

## তথ্যসূত্র

 

## বহিঃসংযোগ

* প্রাতিষ্ঠানিক ওয়েবসাইট
বিষয়শ্রেণী:সুয়েডীয় ভাষার সংবাদপত্র
বিষয়শ্রেণী:সুইডেনের সংবাদপত্র
বিষয়শ্রেণী:১৮৭৯-এ প্রতিষ্ঠিত সংবাদপত্র
গাব্রিয়েলা আগুন্দেস

**গাব্রিয়েলা আগুন্দেস গার্সিয়া** (; জন্ম: ৪ আগস্ট ২০০০; **গাব্রিয়েলা আগুন্দেস** নামে সুপরিচিত) হলেন একজন মেক্সিকীয় ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মেক্সিকোর প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে ব্রোঞ্জ পদক জয়লাভ করেছেন।

২০১৪ সালে মেক্সিকোর ভেরাক্রুজে অনুষ্ঠিত মধ্য আমেরিকান ও ক্যারিবীয় গেমসে তিনি ১০ মিটার প্ল্যাটফর্মে ব্রোঞ্জ পদক জয়লাভ করেছিলেন। তিনি আর্জেন্টিনার বুয়েনোস আইরেসে অনুষ্ঠিত ২০১৮ গ্রীষ্মকালীন যুব অলিম্পিকে অংশ নিয়ে ১০ মিটার প্ল্যাটফর্মে ব্রোঞ্জ পদক জয়লাভ করেছিলেন। এছাড়াও তিনি ৩ মিটার স্প্রিংবোর্ডে পঞ্চম স্থান এবং ইতালির আন্তোনিও ভোলপের সাথে মিশ্র দলের প্রতিযোগিতায় দশম স্থান অধিকার করেছিলেন।

## তথ্যসূত্র

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডাইভিংয়ে অলিম্পিক পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের ডাইভার
বিষয়শ্রেণী:মেক্সিকোর অলিম্পিক ডাইভার
বিষয়শ্রেণী:২০১৮ গ্রীষ্মকালীন যুব অলিম্পিকের ডাইভার
বিষয়শ্রেণী:মেক্সিকীয় নারী ডাইভার
বিষয়শ্রেণী:২০২৪ গ্রীষ্মকালীন অলিম্পিকের ডাইভার
বিষয়শ্রেণী:অলিম্পিক ব্রোঞ্জপদক বিজয়ী মেক্সিকীয়
বিষয়শ্রেণী:ডাইভিংয়ে বিশ্ব সাঁতার প্রতিযোগিতার পদক বিজয়ী
বিষয়শ্রেণী:২১শ শতাব্দীর মেক্সিকান নারী ক্রীড়াবিদ
অ্যাকাউন্ট যাচাইকরণ

[থাম্ব| [টুইটার যাচাইকরণ ব্যাজ]]
**অ্যাকাউন্ট যাচাইকরণ** নতুন বা বিদ্যমান অ্যাকাউন্ট যাচাইকরণের প্রক্রিয়া যা কোনও নির্দিষ্ট প্রকৃত ব্যক্তি বা সংস্থার দ্বারা পরিচালিত হয়। বেশ কয়েকটি ওয়েবসাইট, উদাহরণস্বরূপ সামাজিক মিডিয়া ওয়েবসাইটগুলি অ্যাকাউন্ট যাচাইকরণ পরিষেবাদি সরবরাহ করে। যাচাই করা অ্যাকাউন্টগুলি ব্যক্তি বা সংস্থার নামের পাশে চেক চিহ্ন আইকন বা ব্যাজ দ্বারা অন্যান্য অ্যাকাউন্ট থেকে পৃথক করা হয়।

অ্যাকাউন্ট যাচাইকরণ অনলাইন পরিষেবাদির মান বাড়িয়ে তুলতে পারে, সকেপপিট্রি, বটস, ট্রোলিং, স্প্যাম, ধ্বংসপ্রবণতা, জাল খবর, বিশৃঙ্খলা এবং নির্বাচনের হস্তক্ষেপকে কমিয়ে আনতে পারে।

## ইতিহাস
অ্যাকাউন্ট যাচাইকরণ প্রাথমিকভাবে গুরুত্বপূর্ণ ও বিখ্যাত ব্যক্তিত্ব এবং সংগীত, অভিনয়, ফ্যাশন, সরকার, রাজনীতি, ধর্ম, সাংবাদিকতা, মিডিয়া, খেলাধুলা, ব্যবসায় এবং অন্যান্য গুরুত্বপূর্ণ আগ্রহের ক্ষেত্রগুলির অ্যাকাউন্টের বৈশিষ্ট্য ছিল। এটি ২০০৯ সালের জুনে টুইটার দ্বারা প্রবর্তিত হয়েছিল। যা ২০১১ সালে গুগল প্লাস, ২০১২ সালে ফেইসবুক, ২০১৪ সালে ইন্সটাগ্রাম এবং ২০১৫ সালে পিনটেরেস্ট অনুকরণ করে। ইউটিউবে, ব্যবহারকারীরা ১০০,০০০ বা আরও বেশি গ্রাহক প্রাপ্ত হলে যাচাই বাছাইয়ের জন্য একটি অনুরোধ জমা দিতে সক্ষম হয়। এতে সুরকারগণ এবং ব্যান্ডগুলির জন্য "অফিসিয়াল শিল্পী" ব্যাজও রয়েছে।

## আরও দেখুন
* ডিজিটাল পরিচয়
* পরিচয় ব্যবস্থাপনা
* পরিচয়ের নিশ্চয়তা
* সংঘবদ্ধ পরিচয়
* আসল নাম সিস্টেম

## তথ্যসূত্র

বিষয়শ্রেণী:সামাজিক যোগাযোগ মাধ্যম
বিষয়শ্রেণী:পরিচয় ব্যবস্থাপনা
বিষয়শ্রেণী:সংঘবদ্ধ পরিচয়
বিষয়শ্রেণী:কম্পিউটার প্রবেশাধিকার নিয়ন্ত্রণ
বিষয়শ্রেণী:ইন্টারনেট সংস্কৃতি
বিষয়শ্রেণী:ইন্টারনেট পরিভাষা
বিষয়শ্রেণী:২০০৯-এ প্রবর্তন
অওরত (১৯৬৭-এর চলচ্চিত্র)

**অওরত** হচ্ছে ১৯৬৭ সালে মুক্তিপ্রাপ্ত একটি হিন্দি চলচ্চিত্র যেটির পরিচালক ছিলেন এস. এস. বাসান এবং এস. এস. বালান, তারা দুজন চলচ্চিত্রটির প্রযোজকও ছিলেন। ১৯৬৬ সালের তামিল চলচ্চিত্র 'চিটঠি'-এর পুনঃনির্মাণ ছিলো এই চলচ্চিত্রটি। চলচ্চিত্রটিতে অভিনয় করেন পদ্মিনী, প্রাণ, রাজেশ খান্না, ফিরোজ খান, নাজিমা, ললিতা পবার এবং লীলা চিটনিস।
## অভিনয়ে
* পদ্মিনী - পার্বতী
* ফিরোজ খান - আনন্দ
* রাজেশ খান্না - সুরেশ
* নাজিমা - আশা
* প্রাণ - মনোহরিলাল
* ললিতা পবার - মনোহরিলালের মা
* লীলা চিটনিস - পার্বতীর মা
## সঙ্গীত

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৬৭-এর চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:তামিল চলচ্চিত্রের হিন্দি পুনর্নির্মাণ
বিষয়শ্রেণী:হিন্দি ভাষার নাট্য চলচ্চিত্র
আনাড়ি (১৯৭৫-এর চলচ্চিত্র)

**আনাড়ি** হচ্ছে ১৯৭৫ সালে মুক্তিপ্রাপ্ত একটি হিন্দি চলচ্চিত্র; চলচ্চিত্রটির পরিচালক ছিলেন অসিত সেন এবং প্রযোজক ছিলেন সতীশ ভাটিয়া ও ইন্দ্র কাপুর। চলচ্চিত্রটিতে অভিনয় করেছিলেন শশী কাপুর, শর্মিলা ঠাকুর, মৌসুমি চট্টোপাধ্যায়, কবির বেদি এবং কাদের খান। সঙ্গীত পরিচালক ছিলেন লক্ষ্মীকান্ত-প্যায়ারেলাল।
## অভিনয়ে
* শশী কাপুর - রাজ
* শর্মিলা ঠাকুর - পুনম
* মৌসুমি চট্টোপাধ্যায় - রেশমি
* কবির বেদি
* কাদের খান
* উৎপল দত্ত
* দীনা পাঠক
* অসিত সেন

## সঙ্গীত
চলচ্চিত্রটির সঙ্গীত লক্ষ্মীকান্ত-প্যায়ারেলাল পরিচালনা করেন, গীতিকার ছিলেন মজরুহ সুলতানপুরি।

### গানের তালিকা

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৭৫-এর চলচ্চিত্র
বিষয়শ্রেণী:১৯৭০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় প্রণয়ধর্মী চলচ্চিত্র
বিষয়শ্রেণী:লক্ষ্মীকান্ত-প্যায়ারেলাল সুরারোপিত চলচ্চিত্র
বিষয়শ্রেণী:১৯৭০-এর দশকের প্রণয়ধর্মী চলচ্চিত্র
ফোর্ট উইলিয়ামের সুপ্রিম কোর্টের বিচারিক আদালত

কলকাতার **ফোর্ট উইলিয়ামের সুপ্রিম কোর্টের বিচারিক আদালত** ১৭৭৩ সালে নিয়ন্ত্রক আইন দ্বারা ১৭৭৪ সালে প্রতিষ্ঠিত হয়েছিল। এটি কলকাতার মেয়র কোর্টকে প্রতিস্থাপন করেছিল এবং ১৮৬২ সাল পর্যন্ত ব্রিটিশ ভারতের সর্বোচ্চ আদালত ছিল, যখন কলকাতা হাইকোর্ট  ভারতীয় উচ্চ আদালত আইন ১৮৬১ দ্বারা প্রতিষ্ঠিত হয়েছিল।

১৭৭৪ সাল থেকে ১৭৮১ সালের পার্লামেন্টের বেঙ্গল জুডিশ্চার অ্যাক্টএর গঠন পর্যন্ত, আদালতটি বঙ্গ, বিহার বা উড়িষ্যার যে কোনও ব্যক্তির বিরুদ্ধে এখতিয়ার দাবি করেছিল। এই প্রথম বছরগুলি আদালতের এখতিয়ার নিয়ে বাংলার সুপ্রিম কাউন্সিলের সাথে বিরোধের জন্য পরিচিত ছিল। সংসদের ১৭৮১ সালের বেঙ্গল জুডিশচার অ্যাক্ট পাস হওয়ার সাথে সাথে এই দ্বন্দ্বের অবসান ঘটে যা সুপ্রীম কোর্টের এখতিয়ারকে কলকাতায় বসবাসকারীদের মধ্যে বা বঙ্গ, বিহার এবং ওড়িশার কোনও ব্রিটিশ বিষয়কে সীমাবদ্ধ করে, যার ফলে কোনও ব্যক্তির উপর আদালতের এখতিয়ার সরিয়ে দেওয়া হয়েছিল। বাংলা, বিহার এবং ওড়িশায় বসবাস করছেন।

আদালত নিজের একটি দ্বিতল ভবন ছিল যা আয়নিক কলাম এবং একটি কলস-শীর্ষে বালস্ত্রেড ছিল এবং রাইটার্স বিল্ডিংয়ের পাশে দাঁড়িয়ে ছিল। এই বিল্ডিংটি এক সময় কলকাতার টাউন হল হিসাবেও কাজ করে। এটি ১৭৯২ সালে ভেঙে ১৮৩২ সালে বর্তমান বিল্ডিং দ্বারা প্রতিস্থাপন করা হয়েছিল।

; আদালতের প্রথম বিচারকরা ছিলেন:

* স্যার এলিজা ইম্পি, মুখ্য বিচারপতি ১৭৭৪  থেকে ১৭৮৩ অবধি অভিশংসনের জন্য ইংল্যান্ডে ফিরে আসার সময়।
* স্টিফেন সিজার লে মাইস্ত্রে, তাঁর মৃত্যুর পরে ১৭৭৪ থেকে ১৭৭৭ পর্যন্ত পুইজন বিচারক।
* জন হাইড (বিচারক), তাঁর মৃত্যুর পরে ১৭৭৪ থেকে ১৭৯৬ সাল পর্যন্ত পুইজন বিচারক 
* রবার্ট চেম্বারস, পিউসনে বিচারক ১৭৭৪ থেকে ১৭৮৩, ভারপ্রাপ্ত প্রধান বিচারপতি ১৭৮৩ থেকে ১৭৯১ পর্যন্ত। ১৭৯১-১৭৯৮ সালে প্রধান বিচারপতি তার পদত্যাগ অব্দি।
* স্যার উইলিয়াম জোন্স, পিউসনে বিচারক ১৭৮৩ থেকে ১৭৯৪ তার মৃত্যুর অব্দি।
* স্যার উইলিয়াম ডানকিন, পুইসনের বিচারক ১৪ আগস্ট ১৭৯১ থেকে অজানা অব্দি।

## প্রধান বিচারপতি

* *১৮৬২ এর পরে প্রধান বিচারপতিদের [[কলকাতা উচ্চ আদালত|জন্য কলকাতার হাইকোর্ট দেখুন]]*

## পুইজন জাস্টিস

## তথ্যসূত্র

বিষয়শ্রেণী:কলকাতার ইতিহাস
বিষয়শ্রেণী:১৮৬২-এ বিলুপ্ত
বিষয়শ্রেণী:ভারতের উচ্চ আদালত
বিষয়শ্রেণী:বিচারকদের তালিকা
২০২০ গ্রীষ্মকালীন অলিম্পিকের পদক তালিকা

**২০২০ গ্রীষ্মকালীন অলিম্পিকের পদক তালিকায়** ২০২১ সালের ২৩শে জুলাই হতে ৮ই আগস্ট তারিখ জাপানের টোকিওতে অনুষ্ঠিত ২০২০ গ্রীষ্মকালীন অলিম্পিকে ২০৫টি জাতীয় অলিম্পিক কমিটি এবং আইওসি শরণার্থী অলিম্পিক দলের ক্রীড়াবিদদের দ্বারা প্রাপ্ত স্বর্ণ পদকের সংখ্যা অনুযায়ী উল্লেখ করা হয়েছে। এই আসরে বারমুডা এবং ফিলিপাইন তাদের ইতিহাসে প্রথম অলিম্পিক স্বর্ণ পদক এবং তুর্কমেনিস্তান তাদের প্রথম পদক জয়লাভ করেছে।

## পদক
২০২০ গ্রীষ্মকালীন অলিম্পিকের জন্য অলিম্পিক পদকের নকশাটি জুনিচি কাওয়ানিশি তৈরি করেছিলেন। পদকগুলো জনসাধারণের দান করা পুনর্ব্যবহারযোগ্য ছোট বৈদ্যুতিন যন্ত্র থেকে নিষ্কাশিত ধাতু ব্যবহার করে তৈরি করা হয়েছিল। পদকের ফিতায় "ইচিমাৎসু মোয়ো"তে পাওয়া ঐতিহ্যবাহী জাপানি নকশার মোটিফ গুলো ব্যবহার করা হয়েছে, যা একটি সামঞ্জস্যপূর্ণ চেকার প্যাটার্ন, এবং কাসানে নো ইরোমের (একটি ঐতিহ্যবাহী কিমোনো লেয়ারিং কৌশল) আধুনিক উপস্থাপনা। পদকের বাক্সটি অলিম্পিক চিহ্নের মতো একই রঙে রঙিন জাপানি ছাই কাঠ থেকে তৈরি করা হয়েছে। বৃত্তাকার ঢাকনা এবং বাক্সটির শরীর একটি চুম্বক দ্বারা সংযুক্ত আংটির মতো খোলা যায়। পদকের বিপরীতে রয়েছে পানাথেনাইক স্টেডিয়াম এবং অলিম্পিক চিহ্নয়ের সামনে গ্রিক বিজয়ের দেবী নিকে।

কোভিড-১৯ এর বৈশ্বিক মহামারীর কারণে, ক্রীড়াবিদদের ট্রেতে তাদের পদক উপহার দেওয়া হবে এবং একজন গণ্যমান্য ব্যক্তির পরিবর্তে তাদের নিজেদের তাদের গলায় পদকটি পরিধান করতে হবে।

## পদক তালিকা
এই পদক তালিকাটি আন্তর্জাতিক অলিম্পিক কমিটির (আইওসি) পদক গণনার উপর ভিত্তি করে ২০২০ গ্রীষ্মকালীন অলিম্পিকের পদক গণনার তালিকা। এই তালিকায় দেশের অবস্থান জাতীয় অলিম্পিক কমিটি (এনওসি) দ্বারা অর্জিত স্বর্ণ পদকের সংখ্যা অনুযায়ী উল্লেখ করা হয়েছে। অতঃপর রৌপ্য পদকের সংখ্যা এবং অতঃপর ব্রোঞ্জ পদকের সংখ্যা বিবেচনা করা হয়েছে। যদি এই তিনটি নিয়মের পরও দুই অথবা ততোধিক দেশ সমতায় থাকে, তবে তাদের সমান অবস্থানে উল্লেখ করা হয়েছে এবং দেশগুলোকে আইওসি দেশের কোড অনুযায়ী বর্ণানুক্রমিকভাবে তালিকাভুক্ত করা হয়েছে। যদিও এই তথ্য আইওসি দ্বারা সরবরাহ করে থাকে, তবে আইওসি এই ধরনের কোন অবস্থান পদ্ধতিকে স্বীকৃতি দেয় না এবং সমর্থন করে না।

২০২০ গ্রীষ্মকালীন অলিম্পিক কার্যক্রমে ৫০টি বিভাগে ৩৩টি ক্রীড়ার সর্বমোট ৩৩৯টি প্রতিযোগিতা রয়েছে, যার ফলে অস্থায়ীভাবে ৩৩৯টি পদক বিতরণ করা হবে।



## আরও দেখুন

* সর্বকালীন অলিম্পিক গেমসের পদক তালিকা

## তথ্যসূত্র

## বহিঃসংযোগ
*  
* 

পদক তালিকা
বিষয়শ্রেণী:গ্রীষ্মকালীন অলিম্পিকের পদক তালিকা
সত্য বন্দ্যোপাধ্যায়

**সত্য বন্দ্যোপাধ্যায়** ; (১ জানুয়ারি ১৯২৬ – ২৮ জুলাই ১৯৯৭) ছিলেন পশ্চিমবঙ্গের বাংলা চলচ্চিত্র   ও নাট্যজগতের বিশিষ্ট ব্যক্তিত্ব।  তিনি তিনশোর বেশি চলচ্চিত্র এবং অসংখ্য নাটকে অভিনয় করেন। বেতারের অনুষ্ঠানেও প্রায়ই অংশগ্রহণ করতেন। 

## জন্ম ও প্রারম্ভিক জীবন
সত্য বন্দ্যোপাধ্যায়ের জন্ম ব্রিটিশ ভারতের অধুনা পশ্চিমবঙ্গের কলকাতায়। পিতা বনমালী বন্দ্যোপাধ্যায় ও মাতা চারুশীলা দেবী। স্কুলে র পাঠ রাণী ভবানী স্কুলে। কৈশোরেই তার মাতৃবিয়োগ হয়। কলকাতার সিটি কলেজের পাঠ শেষ করে [টিটাগড়ের কাগজ কারখানায় এক কাজ নেন। সেসময় ফুটবল ও ব্যাডমিন্টন খেলায় তার দক্ষতা ছিল। 

== নাট্যজগতে অভিনয় ==
তার অভিনয় জীবন শুরু হয় শেখেন নাট্যদলে অভিনয়ের মাধ্যমে। [বীরেন্দ্রকৃষ্ণ ভদ্র তাঁকে আকাশবাণীতে বেতার নাটকে অংশগ্রহণের সুযোগ করে দেন। তার যথার্থ নাট্যশিক্ষা বীরেন্দ্রকৃষ্ণ ভদ্রের কাছেই।"শহীদের ডাক" নাটকে তার প্রথম প্রধান চরিত্রে অভিনয় ছিল গণনাট্য সংস্থার প্রযোজনায়। ১৯৫৫ খ্রিস্টাব্দে মিনার্ভায় 'ঠাকুর শ্রীশ্রীরামকৃষ্ণ' নাটকে 'হৃদের' ভূমিকায় প্রথম পেশাদার মঞ্চে অভিনয়। নাটকটি বেশিদিন চলেনি। পরে রঙমহল থিয়েটারে যোগ দিয়ে ক্রমে বাংলা পেশাদার মঞ্চের নির্ভরশীল অভিনেতা হয়ে ওঠেন। নিজস্ব নাট্যদল 'ইঙ্গিত ' ও পরে সহকর্মী ও বন্ধু তরুণকুমারের সঙ্গে 'কল্পতরু'  নাট্যগোষ্ঠী গঠন করেন। 

তিনি নিজে নাট্য রচনা করে, তাতে অভিনয়ও করেছেন। বেশিরভাগ নাটক অত্যন্ত জনপ্রিয় হয়েছিল। যেমন - 'শেষ থেকে শুরু', 'এরাও মানুষ' এবং 'নাগপাশ'। তার রচিত ও পরিচালিত সবচেয়ে জনপ্রিয় নাটক ছিল - **নহবত** । কলকাতার তপন থিয়েটারে  ১৯৭৬ খ্রিস্টাব্দ হতে ১৯৮৪ খ্রিস্টাব্দ পর্যন্ত নিরবচ্ছিন্নভাবে ১৬০০ রজনী চলেছিল। তার অভিনয় দক্ষতা বহু সমসমায়িক স্বনামধন্য  পরিচালক ও অভিনেতা দ্বারা প্রশংসিত হয়েছিল। তিনি ও তরুণ কুমার চট্টোপাধ্যায় মিলে তরুণ কুমারের জ্যেষ্ঠ ভ্রাতা মহানায়ক উত্তমকুমারের স্মৃতিতে রঙ্গমঞ্চ - উত্তমমঞ্চ প্রতিষ্ঠা  করেন।

## চলচ্চিত্রে অভিনয়
বাংলা চলচ্চিত্রে কিছু ছবিতে নায়ক হিসাবে তার অভিনয় জীবনের শুরু ১৯৪০ এর দশকের শেষভাগে। পরে তিনি চরিত্রশিল্পী হিসাবে নিজেকে প্রতিষ্ঠিত করেন এবং সাবলীল ভাবে হাস্যরসাত্নক ছবিতে অভিনয় করতে থাকেন। সমান পারদর্শীতায় খলনায়কের চরিত্রেও কাজ করেছেন। তার মধ্যে উল্লেখযোগ্য হল ''চারমূর্তি' যেখানে 'ঘুটঘুটানন্দ'-এর ভূমিকায় দেখা গেছে।

সত্যজিৎ রায়, মৃণাল সেন সহ বহু খ্যাতনামা পরিচালকের অধীনে কাজ করেছেন। তিনি তরুণ মজুমদারের পরিচালনায় তার একাধিক ছবিতে সফল অভিনয় করেন। 

## পুরস্কার ও সম্মাননা
মঞ্চাভিনেতা হিসাবে সত্য বন্দ্যোপাধ্যায় অনেক পুরস্কার ও সম্মান পেয়েছেন। তন্মধ্যে ১৯৮৭ খ্রিস্টাব্দে মাইকেল মধুসূদন অ্যাওয়ার্ড ও ১৯৮৮ খ্রিস্টাব্দে পশ্চিমবঙ্গ নাট্য আকাদেমি পুরস্কার উল্লেখযোগ্য। 

## নির্বাচিত চলচ্চিত্রসমূহ

## তথ্যসূত্র

বিষয়শ্রেণী:২০শ শতাব্দীর ভারতীয় অভিনয়শিল্পী
বিষয়শ্রেণী:১৯৯৭-এ মৃত্যু
বিষয়শ্রেণী:১৯২৫-এ জন্ম
বিষয়শ্রেণী:২০শ শতাব্দীর বাঙালি
বিষয়শ্রেণী:সংগীত নাটক অকাদেমি পুরস্কার প্রাপক
রামখানা ইউনিয়ন

**১নং রামখানা ইউনিয়ন** বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ। 

## ইতিহাস

## অবস্থান
ইউনিয়নটি নাগেশ্বরী উপজেলার উত্তরে অবস্থিত। এ ইউনিয়নকে ঘিরে রয়েছে ভুরুঙ্গামারী, ফুলবারী,লালমনিরহাটউপজেলা।

## সাধারণ তথ্য
* পাড়া ৬৩টি এবং গ্রাম-১০টি। যথা-
# আস্করনগর
# আজমাতা
# পূর্ব রামখানা
# দক্ষিণ রামখানা
# পশ্চিম রামখানা
# খুনিয়াটারী
# কম্পেরহাট
# ভারাইল টারী
# ডারারপার
* কবরস্থান-২টিি
* ঈদগাহ-২টি, যথা-নাখারগঞ্জ ঈদগাহ মাঠ ও পূর্ব রামখানা ঈদ্গাহ মাঠ।
* ক্রীড়া সংগঠন-১টি
* সাংস্কৃতিক সংগঠন-১টি।

## যোগাযোগ ব্যবস্থা
কুড়িগ্রাম জেলা থেকে ৯ কি.মি. দূরে অবস্থিত। জেলা শহর থেকে বাস, অটো রিক্সা যোগে নাগেশ্বরী উপজেলা (জন প্রতি) ভাড়া-৩০/= অতিক্রম করে পশ্চিম উত্তর কোনে রামখানা ইউনিয়ন অবস্থিত।

## হাট বাজার
রামখানা ইউনিয়নের কতিপয় হাট-বাজার সমুহঃ
# নাখারগঞ্জ বাজার- আয়তন- আনুমানিক- ৫একর
# শিয়ালকান্দা বাজার- আয়তন- আনুমানিক- ৪একর
# দিঘীরপাড় বাজার- আয়তন- আনুমানিক- ৩একর
# কম্পেরহাট- আয়তন- আনুমানিক- ৩একর
# চান্দেরহাট- আয়তন- আনুমানিক- ২একর।
# রামখানা

## দর্শনীয়
ব্রহ্মপুত্র নদী

## আরও দেখুন
* কুড়িগ্রাম জেলা
* নাগেশ্বরী উপজেলা
* বাংলাদেশের ইউনিয়ন
* বাংলাদেশে স্থানীয় সরকার
* রংপুর বিভাগ

## তথ্যসূত্র

বিষয়শ্রেণী:নাগেশ্বরী উপজেলার ইউনিয়ন
রায়গঞ্জ ইউনিয়ন

**২নং রায়গঞ্জ ইউনিয়ন** বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ। 

## ইতিহাস

## অবস্থান
অত্র রায়গঞ্জ ইউনিয়ন নাগেশ্বরী উপজেলার উত্তর প্রান্তে অবস্থিত। ইউনিয়নটির পূর্বে দুধকুমার নদী এবং নদীর অপর পার্শ্বে কচাকাটা ইউনিয়ন, পশ্চিমে রামখানা ও সন্তোসপুর ইউনিয়ন, উত্তরে ভূরুঙ্গামারী উপজেলা, দক্ষিণে নাগেশ্বরী পৌরসভা এবং দক্ষিণ-পূর্ব দিকে বামনডাঙ্গা ইউনিয়ন পরিষদ অবস্থিত।

## সাধারণ তথ্য
* মৌজা-৪টি এবং গ্রাম-২৩টি। যথা-পশ্চিম  রায়গঞ্জ, সোনাইর খামার, হাতিয়ার ভিটা, পূর্ব রায়গঞ্জ, রাঙ্গালীরবস, রতনপুর, গাটির খামার, নরসিংডাঙ্গা, দামালগ্রাম, চর দামালগ্রাম, পশ্চিম সাপখাওয়া, মধ্য সাপখাওয়া, মাষ্টার পাড়া, পূর্ব সাপখাওয়া, মোল্লার ভিটা ও বড়বাড়ী।
* কমিউনিটি ক্লিনিক = ৩টি
* পোষ্ট অফিস-১টি
* নদ-নদী -২টি
* হাট বাজার -৩টি। যথা-রায়গঞ্জ বাজার, সোনাইর খামার হাট ও সাপখাওয়া হাট।
* ব্যাংক  -২টি-জনতা ব্যাংক লিমিটেড ও রাজশাহী কৃষি উন্নয়ন ব্যাংক।
* এনজিও-৪টি
* আবাসন/ আশ্রয়ন  -২টি
* মাধ্যমিকবিদ্যালয় ৪টি
* প্রাঃবিদ্যালয় ১১টি
* মাদ্রসা ৫টি
* কবরস্থান-২টিি
* ঈদগাহ-৪টি, যথা-
* ক্রীড়া সংগঠন-৪টি
* যুব সংগঠন-৪টি।
* মসজিদ = ২২ টি
* মন্দির = ০২ টি।

## যোগাযোগ ব্যবস্থা

## নদ-নদী
অত্র ইউনিয়নের উত্তর প্রান্ত দিয়ে বয়ে গিয়েছে ফুলকুমার নদী  এবং পূর্ব প্রান্ত দিয়ে বয়ে গিয়েছে দুধকুমার নদী, এছাড়া ছোট-খাট বেশ কিছু নদ-নদী অত্র ইউনিয়নে রয়েছে।

## দর্শনীয়
* ফুলকুমার নদী
* দুধকুমার নদী
* দামালগ্রাম রেগুলেটর

## আরও দেখুন
* কুড়িগ্রাম জেলা
* নাগেশ্বরী উপজেলা
* বাংলাদেশের ইউনিয়ন
* বাংলাদেশে স্থানীয় সরকার
* রংপুর বিভাগ

## তথ্যসূত্র

বিষয়শ্রেণী:নাগেশ্বরী উপজেলার ইউনিয়ন
দ্রাহশান আরদা

**দ্রাহশান আরদা** (; জন্ম:১৯৪৫) একজন তুর্কি ফুটবল রেফারি ও বিদ্যালয় শিক্ষিকা। ক্রীড়াক্ষেত্রে তিনি ১৯৬৮ হতে ১৯৯৭ পর্যন্ত দীর্ঘ ৩০ বছর তুরস্ক ও জার্মানির বাভারিয়ার ফুটবল ম্যাচ পরিচালনাকারী ছিলেন। তিনি ফিফা কর্তৃক স্বীকৃত ফুটবল ম্যাচ পরিচালনাকারী বিশ্বের প্রথম নারী রেফারি।

## প্রারম্ভিক জীবন
দ্রাহশান আরদা তুরস্কের এদির্নের অধিবাসী, উচ্চ বিদ্যালয়ে শিক্ষাগ্রহণকালীন তিনি বাস্কেটবল ও ভলিবল খেলতেন। পরবর্তীকালে তিনি ফুটবলের প্রতি আগ্রহী হয়ে উঠেন। বিদ্যালয়ের শিক্ষিকা হিসেবে তিনি তার পেশাদার জীবন শুরু করেছিলেন। ১৯৬৭ সালের ৫–২৬ নভেম্বর তুরস্কের জঙ্গুলদাক প্রদেশে তারিক ইয়ামাক পরিচালিত একটি রেফারি প্রশিক্ষণ কর্মশালা সম্পন্ন করার মাধ্যমে তিনি তার রেফারি সনদ অর্জন করেছিলেন।

## রেফারি জীবন
তুরস্কের একটি আঞ্চলিক ফুটবল লীগে *কারাবুক ডেমিরজেলিক* ও *জানদারমাগুচু* দলের মধ্যকার ম্যাচে সহকারী রেফারি হিসেবে ম্যাচ পরিচালনা করার মাধ্যমে দ্রাহশান আরদা রেফারি হিসেবে অভিষিক্ত হয়েছিলেন। পরবর্তীকালে তাকে পদোন্নতি দিয়ে প্রধান রেফারি করা হয়েছিল। তিনি সাধারণত বিভিন্ন দলের মধ্যকার প্রীতি ম্যাচ সমূহের দায়িত্ব পেতেন। আনুষ্ঠানিকভাবে তিনি ১৯৬৮ সালের ২৬ জুন, প্রথম রেফারি হিসেবে ফুটবল ম্যাচ পরিচালনা করেছিলেন।

১৯৭২ সালে তিনি জার্মানির মিউনিখে বসবাস শুরু করেন। বাভারিয়ায় তিনি বিদ্যালয়ের শিক্ষক হিসেবে কর্মজীবন শুরু করেছিলেন এবং অনেক শিশুকে খেলাধুলা শুরু করতে সহায়তা করেছিলেন। শিক্ষকতার পাশাপাশি জার্মানিতেও তিনি ফুটবল খেলা পরিচালনার কাজটি অব্যাহত রেখেছিলেন। তিনি অধিকাংশ একক রেফারি পরিচালিত ম্যাচের খেলা পরিচালনা করেছিলেন। তিনি ফুটবল ক্লাব বায়ার্ন মিউনিখের সাথে সম্পর্ক গড়ে তোলেন।

## স্বীকৃতি ও অবসর
রেফারি হিসেবে ৩০ বছর অবদান রাখার স্বীকৃতিস্বরূপ বাভারিয়া ফুটবল অ্যাসোসিয়েশন তাকে একটি স্বর্ণের ব্যাজ এবং একটি ফলক দিয়ে সম্মানিত করেছে। তার আবেদন ও প্রামাণ্য নথি উপস্থাপনের পর, ২০১৮ সালের ১৩ ডিসেম্বর ফিফা তাকে পৃথিবীর প্রথম নারী রেফারি হিসেবে স্বীকৃতি দিয়েছে।

টানা ৩০ বছর ফুটবল রেফারির দায়িত্ব পালন করার পর, ১৯৯৭ সালে তিনি অবসর গ্রহণ করেছেন। অবসরের পর দরিদ্র শিশুদের কল্যাণে তার ব্যবহৃত রেফারি পোশাক ও অন্যান্য সামগ্রী নিলামে তুলেছিলেন। অবসরের পর, তিনি সাত বছরের জন্য বাভারিয়া ফুটবল অ্যাসোসিয়েশনের শৃঙ্খলা বোর্ডে দায়িত্ব পালন করেছিলেন।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তুর্কি ফুুটবল রেফারি
বিষয়শ্রেণী:জার্মান ফুটবল রেফারি
বিষয়শ্রেণী:তুর্কি নারী ক্রীড়াবিদ
বিষয়শ্রেণী:নারী ফুটবল রেফারি
আল জামিয়াতুল ইমদাদিয়া, কিশোরগঞ্জ

**আল জামিয়াতুল ইমদাদিয়া, কিশোরগঞ্জ** কিশোরগঞ্জ জেলার সদর উপজেলায় অবস্থিত একটি কওমি মাদ্রাসা। ১৯৪৫ সালে এটি প্রতিষ্ঠা করেন নেজামে ইসলাম পার্টির সাবেক সভাপতি আতহার আলী। প্রথমে এটি শহীদী মসজিদে একটি ছোট্ট মাদ্রাসা হিসেবে কার্যক্রম শুরু করে। ইমদাদুল্লাহ মুহাজিরে মক্কির নামানুসারে মাদ্রাসার নামকরণ করা হয়। এখানেই তানযীমুল মাদারিসিল আরাবিয়া আল কওমিয়ার সদর দপ্তর অবস্থিত। মাদ্রাসার বর্তমান মহাপরিচালক শাব্বির আহমাদ রশিদ। ২০১৯ সালে মাদ্রাসার ছাত্রসংখ্যা ১৫০০।

## ইতিহাস
আশরাফ আলী থানভীর খলিফা আতহার আলী শহীদী মসজিদের ইমাম নিযুক্ত হওয়ার পর মুসল্লিদের তিনি সকাল বিকাল ধর্মীয় বিষয়াবলীর শিক্ষা দেওয়া শুরু করেন। তার শিক্ষাদানের প্রক্রিয়া দেখে স্থানীয় লোকজন তাকে একটি মাদ্রাসা করার জন্য জোর তাগীদ দিতে শুরু করেন। ১৯৪৫ সালে আতহার আলীর তত্ত্বাবধানে দুজন শিক্ষক ও কয়েকজন ছাত্র নিয়ে কিশোরগঞ্জের শহীদী মসজিদে ছোট্ট একটি মাদ্রাসার যাত্রা শুরু হয়। ইমদাদুল্লাহ মুহাজিরে মক্কির নামানুসারে এ মাদ্রাসার নাম রাখা হয় ইমদাদুল উলুম। পরবর্তীতে শহিদী মসজিদের পার্শ্ববর্তী জায়গাটি মাদ্রাসার জন্য ব্যবস্থা করা হয়। আতহার আলী নিজ শিষ্য আহমদ আলী খানকে প্রধান করে শহিদী মসজিদ থেকে মাদ্রাসা কার্যক্রম নিজস্ব কমপ্লেক্সে নিয়ে আসেন। ১৯৫৫ সালে এ মাদ্রাসায় দাওরায়ে হাদিস খোলা হয়। তখন মাদ্রাসার নামকরণ করা হয় জামিয়া ইমদাদিয়া।
 
আরব-অনারবের দুর্লভ অনেক কিতাব, সংকলন সংগ্রহ করে জামিয়ার জন্য একটি সমৃদ্ধ পাঠাগার গড়ে তোলা হয়। এ সময় মাদ্রাসার পক্ষ থেকে *মাসিক আল-মুনাদি*, *মাসিক নাজাত*, *সাপ্তাহিক নেজামে ইসলাম* প্রকাশ করা হত। কিন্তু স্বাধীনতা পরবর্তী মাদ্রাসার সাময়িক সংকটের সময় পাঠাগারের দুর্লভ অনেক কিতাব হারিয়ে যায়। প্রকাশনা বিভাগ বন্ধ হয়ে যায়।
 
প্রতিষ্ঠার পর থেকে ১৯৮২ সাল পর্যন্ত আহমদ আলী এ মাদ্রাসার পরিচালক ছিলেন। তারপর ২০২০ সাল পর্যন্ত এ দায়িত্ব পালন করেন আযহার আলী আনোয়ার শাহ। তার মৃত্যুবরণের পর শাব্বির আহমদ মাদ্রাসার মহাপরিচালক নিযুক্ত হন।

## আরও দেখুন
* শহীদী মসজিদ
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র

বিষয়শ্রেণী:১৯৪৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৫-এ ব্রিটিশ ভারতে প্রতিষ্ঠিত
বিষয়শ্রেণী:কিশোরগঞ্জ জেলার কওমি মাদ্রাসা
বিষয়শ্রেণী:ঢাকা বিভাগের শিক্ষাপ্রতিষ্ঠান
বঙ্গমাতা জাতীয় দিবস

**বঙ্গমাতা জাতীয় দিবস** বাংলাদেশের একটি জাতীয় দিবস ছিল। ৮ আগস্ট বাংলাদেশের প্রথম ফার্স্ট লেডি এবং প্রথম রাষ্ট্রপতি শেখ মুজিবুর রহমান এর স্ত্রী ফজিলাতুন নেছা মুজিবের জন্মদিন। ২০২১ থেকে ২০২৩ সাল পর্যন্ত এই দিনে সরকারিভাবে *বঙ্গমাতা জাতীয় দিবস* পালিত হতো।

## জাতীয় দিবস উদযাপন
এই দিবসে শেখ ফজিলাতুন্নেছা মুজিবের অবদান চিরস্মরণীয় করার লক্ষ্যে আটটি ক্ষেত্রে অবদানের স্বীকৃতি স্বরূপ সর্বোচ্চ পাঁচ জন বাংলাদেশী নারীকে বঙ্গমাতা বেগম ফজিলাতুন নেছা মুজিব পদক প্রদান করা হবে।

## আরও দেখুন
* বাংলাদেশে পালিত দিবসসমূহ
* বাংলাদেশের উৎসবের তালিকা
* বঙ্গমাতা বেগম ফজিলাতুন নেছা মুজিব পদক

## তথ্যসূত্র

## বহিঃসংযোগ
* 

বিষয়শ্রেণী:বিলুপ্ত ঘটনা
বিষয়শ্রেণী:বিলুপ্ত জাতীয় দিবস